hotchpotch/miracl-hf-unified huggingface dataset:
วันยุทธการที่บริเตน
วันยุทธการที่บริเตน () เป็นชื่อที่ตั้งให้แก่วันที่ 15 กันยายน ค.ศ. 1940 ซึ่งเกิดยุทธการทางอากาศเป็นวงกว้างในช่วงยุทธการที่บริเตน
ในวันนั้น ลุฟท์วัฟเฟอได้เริ่มเข้าโจมตีกรุงลอนดอนทุกครั้ง ด้วยจำนวนเครื่องบินรบราวประมาณ 1,500 ลำได้เข้ามามีส่วนร่วมในการรบทางอากาศซึ่งได้ยืดเยื้อจนกระทั่งถึงช่วงค่ำ การปฏิบัติครั้งนี้เป็นจุดสูงสุดของยุทธการที่บริเตน
ในช่วงภายหลังของการโจมตี ฮิตเลอร์ได้เลื่อนปฏิบัติการสิงโตทะเลออกไป หลังจากได้รับความพ่ายแพ้ในช่วงกลางวัน ลุฟท์วัฟเฟอได้หันเหความสนใจไปกับการโจมตีสายฟ้าแลบหรือเดอะบลิตซ์ การทัพช่วงกลางคืนซึ่งได้กินเวลาไปจนกระทั่งเดือนพฤษภาคม ค.ศ. 1941
วันยุทธการที่บริเตนในปัจจุบันนั้นได้กลายเป็นวันรำลึกประจำปีของการสู้รบในสหราชอาณาจักร ในแคนาดา, การรำลึกจะเกิดขึ้นในวันอาทิตย์ของเดือนกันยายน
อาร์ชดยุกคาร์ล คริสเตียนแห่งออสเตรีย
อาร์ชดยุกคาร์ล คริสเตียนแห่งออสเตรีย ()
อาร์ชดยุกคาร์ล คริสเตียนแห่งออสเตรีย ประสูติเมื่อวันที่ 26 สิงหาคม พ.ศ. 2497 ณ ประเทศเบลเยียม เป็นพระโอรสใน อาร์ชดยุกคาร์ล ลุดวิก แห่งออสเตรีย (2461-2550) และ อาร์ชดัชเชสโยลันเดอแห่งออสเตรีย ทรงเป็นสมาชิกแห่งราชวงศ์ฮับส์บูร์ก
สมเด็จพระราชาธิบดีโบดวงแห่งเบลเยียม ทรงมีพระบมราชโองการประกาศต่อหน้าสาธารณชนว่า 
โดยในปัจจุบัน เจ้าชายลอเรนซ์แห่งเบลเยียม อาร์ชดยุกแห่งออสเตรีย-เอสเต พระสวามีใน เจ้าหญิงอัสตริดแห่งเบลเยียม อาร์ชดัชเชสแห่งออสเตรีย-เอสเต เป็นพระประมุขราชวงศ์นี้อยู่
พระองค์ทรงเสกสมรสกับ อาร์ชดัชเชสมารี-อัสทรีดแห่งออสเตรีย พระธิดาใน แกรนด์ดยุกฌ็องแห่งลักเซมเบิร์ก โดยเสกสมรสเมื่อวันที่ 6 กุมภาพันธ์ พ.ศ. 2525 ณ เมืองลักเซมเบิร์ก โดยเจ้าหญิงมารี-อัสทรีดแห่งลักเซมเบิร์ก ได้รับพระราชทานพระอิสริยยศเป็น อาร์ชดัชเชสแห่งออสเตรีย พระชายา และมีพระนามอย่างเป็นทางการในภาษาอังกฤษว่า () โดยทรงมีพระบุตรร่วมกันดังนี้
แดน (ไม่) เนรมิต
แดน (ไม่) เนรมิต () เป็นภาพยนตร์อเมริกันแนวดราม่า ออกฉายปี 2017 กำดับโดย Sean Baker และเขียนบทโดย Baker กับ Chris Bergoch นำแสดงโดย Willem Dafoe, Brooklynn Prince, Bria Vinaite, Valeria Cotto, Christopher Rivera, และ Caleb Landry Jones เป็นเรื่องของเด็กหญิงอายุ 6 ปีคนหนึ่ง ที่อาศัยอยู่กับแม่หัวขบถในโรงแรมข้างทางใน Greater Orlando และพยายามอยู่สงบๆ ไม่ให้เกิดปัญหา ชื่อเรื่อง "The Florida Project" มาจากชื่อดั้งเดิมของวอลท์ดิสนีย์เวิลด์ ซึ่งอยู่ไม่ไกลนักจากฉากในเรื่อง
วิลเลม เดโฟ ได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม จากภาพยนตร์เรื่องนี้ รวมถึงรางวัลลูกโลกทองคำและบาฟตาด้วย
ถ่ายภาพเธอไว้ให้โลกจดจำ
ถ่ายภาพเธอไว้ให้โลกจดจำ () เป็นภาพยนตร์สารคดีจากประเทศฝรั่งเศส ออกฉายปี 2017 กำกับโดย Agnès Varda และ JR เข้าประกวดในเทศกาลภาพยนตร์เมืองคานส์ปี 2017 และได้รับรางวัล L'Œil d'or ภาพยนตร์เรื่องนี้เป็นบันทึกการเดินทางของ Varda และ JR ในชนบทฝรั่งเศส และถ่ายภาพของคนต่างๆ ที่พวกเขาได้พบ
ภาพยนตร์เรื่องนี้ได้รับการเสนอชื่อเข้าชิงรางวัลออสการ์ครั้งที่ 90 ในสาขาภาพยนตร์สารคดียอดเยี่ยม
วันแสนทรหด
วันแสนทรหด () เป็นนามที่ถูกมอบให้จากการรบทางอากาศของสงครามโลกครั้งที่สองในช่วงระหว่างยุทธการที่บริเตน เมื่อวันที่ 18 สิงหาคม ค.ศ. 1940 ระหว่างกองทัพอากาศเยอรมัน (ลุฟท์วัฟเฟอ) และกองทัพอากาศหลวงของอังกฤษ (RAF) โดยเดือนมิถุนายน ค.ศ. 1940 ฝ่ายสัมพันธมิตรต้องพบความปราชัยในยุโรปตะวันตกและสแกนดิเนเวีย สหราชอาณาจักรได้ปฏิเสธการทาบทามเพื่อเจรจาสันติภาพกับนาซี ดังนั้นอดอล์ฟ ฮิตเลอร์ ได้ออกคำสั่งที่ 16 ให้กองทัพเยอรมัน (เวร์มัคท์) เข้ารุกรานสหราชอาณาจักร
การรุกรานสหราชอาณาจักรได้ถูกเรียกเป็นรหัสนามว่า ปฏิบัติการสิงโตทะเล () อย่างไรก็ตาม ก่อนที่จะดำเนินการครั้งนี้ เยอรมันจำเป็นต้องครองน่านฟ้าให้ได้เสียก่อน ลุฟท์วัฟเฟอต้องทำลายกองทัพอากาศอังกฤษเพื่อป้องกันไม่ให้อังกฤษโจมตีหมู่เรือยกพลขึ้นบกของเยอรมัน หรือให้การป้องกันแก่กองเรือของราชนาวีอังกฤษที่หมายจะสกัดกั้นการยกพลขึ้นบกทางทะเลของเยอรมัน ฮิตเลอร์ได้ออกคำสั่งให้ผู้บัญชาการทหารสูงสุดแห่งลุฟท์วัฟเฟอ จอมพล แฮร์มันน์ เกอริง และกองบัญชาการสูงสุดกองทัพอากาศเยอรมัน (OKL) เพื่อเตรียมพร้อมสำหรับภารกิจนี้
เป้าหมายหลักคือกองบัญชาการเครื่องบินขับไล่ของกองทัพอากาศอังกฤษ ในเดือนกรกฎาคม ค.ศ. 1940 ลุฟท์วัฟเฟอได้เริ่มปฏิบัติการทางทหารเพื่อทำลายกองทัพอากาศอังกฤษ ตลอดเดือนกรกฎาคมและต้นเดือนสิงหาคม เยอรมันได้มุ่งเป้าไปที่ขบวนเรือในช่องแคบอังกฤษและบางครั้งเป็นสนามบินของกองทัพอากาศอังกฤษ เมื่อวันที่ 13 สิงหาคม ความพยายามของเยอรมันที่สำคัญ ได้เป็นที่รู้จักกันคือ แอดเลอร์แทก (วันนกอินทรีย์) ได้เข้าโจมตีสนามบินของกองทัพอากาศหลวง แต่กลับล้มเหลว ความล้มเหลวไม่ได้เป็นอุปสรรคของเยอรมันจากการโจมตีทางอากาศต่อกองทัพอากาศหลวงหรือโครงสร้างพื้นฐาน
เมื่อวันที่ 18 สิงหาคม ค.ศ. 1940 ลุฟท์วัฟเฟอได้พยายามทุกวิถีทางในการทำลายกองบัญชาการเครื่องบินขับไล่ การสู้รบทางอากาศที่เกิดขึ้นในวันนี้เป็นช่วงการรบทางอากาศที่ใหญ่ที่สุดในประวัติศาสตร์ในช่วงเวลานั้น ทั้งสองฝ่ายต่างได้รับความเสียหายอย่างหนัก ในทางอากาศ ฝ่ายอังกฤษได้ถูกยิงตกสองเท่าจากเครื่องบินรบจำนวนมากของลุฟท์วัฟเฟอที่พวกเขาได้พ่ายแพ้ อย่างไรก็ตาม เครื่องบินรบจำนวนมากของกองทัพอากาศหลวงได้ถูกทำลายบนภาคพื้นดิน การชดเชยความสูญเสียทั้งหมดของทั้งสองฝ่าย การสู้รบทางอากาศที่มีขนาดใหญ่และแสนจะราคาแพงได้เกิดขึ้นในภายหลังวันที่ 18 สิงหาคม แต่ทั้งสองฝ่ายต่างสูญเสียเครื่องบินรบผสมมากขึ้นในช่วงวันนั้นกว่าจุดอื่นๆในช่วงระหว่างการทัพ รวมถึงวันที่ 15 กันยายน วันยุทธการที่บริเตน การพิจารณาโดยทั่วไปของจุดสูงสุดของการสู้รบ ด้วยเหตุนี้ การสู้รบทางอากาศของวันที่ 18 สิงหาคม ค.ศ. 1940 ได้กลายเป็นที่รู้จักกันคือ "วันแสนทรหด" ในอังกฤษ
จอห์น วิค แรงกว่านรก
จอห์น วิค แรงกว่านรก () เป็นภาพยนตร์อเมริกันแนวแอคชันทริลเลอร์แบบนีโอนัวร์ ออกฉายปี 2014 กำกับโดย Chad Stahelski และ David Leitch นำแสดงโดย Keanu Reeves, Michael Nyqvist, Alfie Allen, Adrianne Palicki, Bridget Moynahan, Dean Winters, Ian McShane, John Leguizamo และ Willem Dafoe เป็นภาพยนตร์ลำดับแรกสุดในภาพยนตร์ชุด"จอห์น วิค" เล่าเรื่องของจอห์น วิค รับบทโดย Keanu Reeves มือปืนฝีมือฉกาจที่วางมือแล้ว กลับจำเป็นต้องมาล้างแค้นให้กับโจรที่ขโมยรถและสังหารสุนัขของเขา ซึ่งเป็นของขวัญที่ระลึกของภรรยาที่เสียชีวิต
ภาคต่อมีชื่อเรื่องว่า "จอห์น วิค แรงกว่านรก 2" ออกฉายเมื่อกุมภาพันธ์ 2017 ส่วนภาคสามอยู่ระหว่างการถ่ายทำมีกำหนดออกฉายภายในเดือน พฤษภาคม 2019
จอห์น วิค แรงกว่านรก 2
จอห์น วิค แรงกว่านรก 2 () เป็นภาพยนตร์อเมริกันแนวแอคชันทริลเลอร์แบบนีโอนัวร์ ออกฉายปี 2017 กำกับโดย Chad Stahelski และเขียนบทโดย Derek Kolstad เป็นภาพยนตร์ลำดับที่สองในภาพยนตร์ชุด"จอห์น วิค" ต่อจากภาคแรกคือ"จอห์น วิค แรงกว่านรก" เล่าเรื่องของจอห์น วิค รับบทโดย Keanu Reeves ซึ่งเป็นมือปืนที่ถูกตั้งค่าหัวจนต้องหลบหนีจากองค์กรนักฆ่า ร่วมแสดงโดย Common, Laurence Fishburne, Riccardo Scamarcio, Ruby Rose, John Leguizamo และ Ian McShane
อาร์ชดัชเชสโยลันเดอแห่งออสเตรีย
อาร์ชดัชเชสโยลันเดแห่งออสเตรีย ()
อาร์ชดัชเชสโยลันเดอ มีพระนามเดิมว่า "เจ้าหญิงโยลันเดอแห่งลีญ" ประสูติเมื่อวันที่ 6 พฤษภาคม พ.ศ. 2466 เป็นพระธิดาพระองค์ที่ 3 และ 2 ใน เออแฌน เจ้าชายที่ 11 แห่งลีญ และ ฟิลิฟินส์ เดอ โนอายส์ โดยพระบิดาของพระองค์ทรงเป็นฑูตประจำประเทศอินเดีย ตั้งแต่ปี พ.ศ. 2490-พ.ศ. 2494 และเป็นฑูตประจำประเทศสเปน ตั้งแต่ปี พ.ศ. 2494-พ.ศ. 2501 โดยครอบครัวของพระองค์นั้นทรงเป็นที่รู้จักกันอย่างแพร่หลายในเบลเยียม
พระองค์ทรงมีพระเวษฐา 2 พระองค์ที่เป็นพระมุขแห่งลีญ คือ
ทั้งนี้พระองค์ยังทรงเป็นพระปิตุจฉาใน มีแชล เจ้าชายที่ 14 แห่งลีญ เจ้าชายพระประมุขพระองค์ปัจจุบันแห่งลีญ โดยพระนาม โยลันเดอ ของพระองค์ถูกตั้งไปเป็รพระนามของ เจ้าหญิงโยลันเดอแห่งลีญ พระธิดาพระองค์เล็กในพระภาติยะ
พระองค์เข้าพิธีเสกสมรสกับ อาร์ชดยุกคาร์ล ลุดวิก แห่งออสเตรีย (2461-2550) ณ วิหารโบเลวล์ ประเทศเบลเยียม เมื่อวันที่ 17 มกราคม พ.ศ. 2493 ทั้งสองพระองค์มีพระโอรสและพระธิดารวมทั้งสิ้น 4 พระองค์ ดังนี้
มาร์โค บัลลินี
มาร์โค บัลลินี (, เกิด 12 มิถุนายน 2541) นักฟุตบอลอาชีพลูกครึ่งไทย–อิตาลีเจ้าของความสูง 198 เซนติเมตรในตำแหน่งกองหลังปัจจุบันเซ็นสัญญากับ ชัยนาท ฮอร์นบิล แห่งศึก ไทยลีก
มาร์โคเกิดที่เมือง โบโลญญา ประเทศอิตาลีมีบิดาเป็นชาวอิตาลีและมารดาเป็นชาวไทยจาก จังหวัดอุดรธานี มีพี่สาว 1 คนเริ่มต้นเส้นทางอาชีพนักฟุตบอลจากการเป็นนักฟุตบอลเยาวชนของทีมเชเซนาชุด ยู–17 และ ยู–19 แต่ไม่มีโอกาสก้าวขึ้นสู่ทีมชุดใหญ่
กระทั่ง ค.ศ. 2017 มาร์โคตัดสินใจย้ายมาร่วมทีมอัลโฟซิโนเนและได้ย้ายมาร่วมทีม ชัยนาท ฮอร์นบิล ในเดือนมกราคม ค.ศ. 2018
สโมสรฟุตบอลพัทยา ยูไนเต็ดในฤดูกาล 2561
สโมสรฟุตบอลพัทยา ยูไนเต็ดในฤดูกาล 2561 เป็นฤดูกาลที่ 12 ติดต่อกันของ พัทยา ยูไนเต็ด. ฤดูกาลนี้พัทยา ยูไนเต็ด ได้เข้าร่วมการแข่งขันใน ไทยลีก, เอฟเอคัพ และ ลีกคัพ
ฟาสต์เลน (2018)
ฟาสต์เลน (2018) () รายการเพย์-เพอร์-วิวมวยปล้ำอาชีพของWWE สำหรับค่ายสแมคดาวน์ ซึ่งจัดขึ้นวันที่ 11 มีนาคม 2018 ณ สนาม Nationwide Arena เมือง Columbus, Ohio นอกจากนี้ยังเป็นเพย์-เพอร์-วิวสุดท้ายของค่ายสแมคดาวน์ก่อนจะเป็นเพย์-เพอร์-วิวแบบรวมค่ายทั้งรอว์และสแมคดาวน์หลังจากเรสเซิลเมเนีย ครั้งที่ 34
เหตุวางระเบิดรถพยาบาลคาบูล พ.ศ. 2561
เหตุวางระเบิดรถพยาบาลคาบูล พ.ศ. 2561 เป็นเหตุที่เกิดขึ้นเมื่อวันที่ 27 มกราคม พ.ศ. 2561 ที่จัตุรัสซิดะรัตน์ เมืองคาบูล, ประเทศอัฟกานิสถาน การโจมตีในครั้งนี้มีผู้เสียชีวิตกว่า 109 คน และผู้บาดเจ็บอีก 247 คน กลุ่มตอลิบานได้อ้างว่าเป็นผู้ก่อเหตุนี้
เมื่อวันที่ 27 มกราคม พ.ศ. 2561 ผู้ก่อการร้ายได้จุดระเบิดบนรถพยาบาล ซึ่่งรถพยาบาลจอดอยู่ใกล้กับอาคารกระทรวงภายใน ในขณะนั้นภาวะการจราจรแออัดเนื่องจากเป็นชั่วโมงเร่งด่วน โรงพยาบาลแจมฮัวเลต, ส่วนราชการ, บริษัท และโรงเรียนที่อยู่ในละแวกที่เกิดเหตุถูกปิดกิจการชั่วคราว เหตุครั้งนี้เป็นการโจมตีครั้งที่สามหลังจากเจ็ดวันในเหตุโจมตีองค์กรเซฟดิชิวเดน พ.ศ. 2561 และเหตุโจมตีโรงแรมอินเตอร์คอนติเนนตัลเมืองคาบูล พ.ศ. 2561
เจ้าหน้าที่ตำรวจกล่าวว่าระเบิดซ่อนอยู่ในรถพยาบาล และในจุดตรวจของตำรวจ พลานุภาพของระเบิดยังสร้างความเสียหายแก่ยานพาหนะ,
ร้านค้า และอาคารต่างๆ ในบริเวณใกล้เคียง
กลุ่มตอลิบานได้อ้างว่าเป็นผู้ก่อเหตุนี้ โดยรัฐบาลอัฟกานิสถานได้ระบุว่า กลุ่มตอลิบานเป็นอาชญากรรมต่อมนุษยชาติ และได้กล่าวหาประเทศปากีสถานเป็นผู้สนับสนุนเหตุระเบิด ซึ่งรัฐบาลปากีสถานได้ออกมาปฏิเสธในเวลาต่อมา
มีผู้เสียชีวิตอย่างน้อย 109 คน และอีก 235 คนได้รับบาดเจ็บ
ชาร์ล-อ็องรี ซ็องซง
ชาร์ล-อ็องรี ซ็องซง () เป็นเจ้าพนักงานเพชฌฆาตของฝรั่งเศส เขาเกิดในตระกูลเพชฌฆาต ตัวเขาเป็นเพชฌฆาตรุ่นที่ 4 ของตระกูลซ็องซง เขาทำงานเป็นเพชฌฆาตประจำกรุงปารีสเป็นเวลากว่า 40 ปี เขาประหารชีวิตผู้คนไปกว่า 3,000 คนซึ่งรวมถึงพระเจ้าหลุยส์ที่ 16 นอกจากนี้ เขายังเป็นผู้สนับสนุนให้รัฐบาลหันมาใช้การประหารชีวิตโดยกิโยตีน เขาเป็นผู้ประเดิมการประหารด้วยกิโยตีนเมื่อวันที่ 25 เมษายน ค.ศ. 1792 ในกรุงปารีส นักโทษประหารกิโยตีนรายแรกคือโจรนามว่า นีกอลา ฌัก แปลตีเย (Nicolas Jacques Pelletier)
ชาร์ล-อ็องรี ซ็องซง มีบุตรชายสองคน คนแรกนามว่า อ็องรี (Henri) ซึ่งรับช่วงเป็นเพชฌฆาตเป็นรุ่นที่ 5 บุตรชายคนนี้เป็นผู้ลงมือประหารพระนางมารี อ็องตัวแน็ต ด้วยกิโยตีน บุตรชายอีกคนชื่อว่า กาบรีแยล (Gabriel) ซึ่งรับช่วงในส่วนธุรกิจของครอบครัว
โรงเรียนมัธยมหนองเขียด
โรงเรียนมัธยมหนองเขียด (อักษรย่อ : ม.ข./M.K.) เป็นโรงเรียนระดับมัธยมศึกษา แบบสหศึกษา ตั้งอยู่ในอำเภอชุมแพ จังหวัดขอนแก่น เดิมเป็นโรงเรียนในโครงการขยายโอกาสทางการศึกษา สังกัดการมัธยมศึกษา กรมสามัญศึกษา 
กระทรวงศึกษาธิการ ได้ประกาศจัดตั้งโรงเรียนเป็นเอกเทศใช้ชื่อโรงเรียนว่า “โรงเรียนมัธยมหนองเขียด” ปัจจุบันเปิดสอนระดับมัธยมศึกษาปีที่ 1-6 เป็นโรงเรียน
ในสังกัดองค์การบริหารส่วนจังหวัดขอนแก่น
ความหมาย
 หนังสือ หมายถึง มวลความรู้และประสบการณ์
ม.ข. / M.K.
สีแดง-ขาว
ต้นพญาสัตบรรณ(ตีนเป็ด)
คุณธรรมนำวิชา พัฒนาสิ่งแวดล้อม
ปัญญาประดุจดังอาวุธ
เป็นผู้มีสัมมาคารวะ
มินิอาทัวร์วุนเดอร์ลันด์
มินิอาทัวร์วุนเดอร์ลันด์ ( ออกเสียง [mini̯aˈtuːɐ̯ vʊndɐ lɑnt]) เป็นห้องจัดแสดงโมเดลเมืองและทางรถไฟที่ใหญ่ที่สุดในโลก ตั้งอยู่ในเมืองฮัมบวร์ค ประเทศเยอรมนี สร้างสรรค์ขึ้นโดยสองพี่น้องฝาแฝดเฟรเดอริกและแกร์ริท เบราน์ (Frederik & Gerrit Braun) เริ่มเปิดให้เข้าชมเมื่อเดือนสิงหาคม ค.ศ. 2001 โดยปัจจุบัน โมเดลเมืองมีขนาดใหญ่กว่า 1,490 ตารางเมตร และมีรถไฟความยาวกว่า 15.4 กิโลเมตร ส่วนจัดแสดงแบ่งออกเป็น 9 โซน ด้วยพื้นที่จัดแสดงทั้งหมด 6,800 ตารางเมตร ทั้งนี้ คาดว่าโมเดลเมืองจะมีขนาดเพิ่มขึ้นเป็น 2,300 ตารางเมตรและมีโซนเพิ่มเป็น 14 โซนภายในปี 2020 ห้องจัดแสดงนี้มีค่าเข้าชม 15 ยูโรสำหรับผู้ใหญ่ และ 7.5 ยูโรสำหรับเด็ก
ซีเกิน
ซีเกิน () เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี ตั้งอยู่ทางตะวันตกเฉียงเหนือของนครแฟรงเฟิร์ตไปราว 135 กิโลเมตร มีแม่น้ำซีกไหลผ่านกลางเมือง ถือเป็นเมืองศูนย์กลางของเว็สท์ฟาเลินตอนใต้ เมืองซีเกินเป็นศูนย์รวมสถาบันภาษาหลายแห่ง
อัดเลอร์ทาค
อัดเลอร์ทาค ("วันนกอินทรี"; ) หมายถึงวันแรกของ "ปฏิบัติการอินทรีขย้ำ" (Unternehmen Adlerangriff) ซึ่งได้เป็นรหัสนามของปฏิบัติการทางทหารโดยกองทัพอากาศเยอรมัน(ลุฟท์วัฟเฟอ)ของนาซีเยอรมนีเพื่อทำลายกองทัพอากาศหลวงของอังกฤษ(RAF) โดยเดือนมิถุนายน ค.ศ. 1940 ฝ่ายสัมพันธมิตรต้องพบความปราชัยในยุโรปตะวันตกและสแกนดิเนเวีย แทนที่จะหันไปทำข้อตกลงกับเยอรมนี อังกฤษได้ปฏิเสธการทาบทามทั้งหมดเพื่อเจรจาสันติภาพ
ในช่วงยุทธการที่บริเตน ฮิตเลอร์ได้ออกคำสั่งที่ 16 กับกองทัพเยอรมัน(เวร์มัคท์) ให้เตรียมความพร้อมสำหรับการรุกรานสหราชอาณาจักร ปฏิบัติการครั้งนี้ถูกเรียกรหัสนามว่า ปฏิบัติการสิงโตทะเล () ก่อนที่จะดำเนินการครั้งนี้ เยอรมันจำเป็นต้องครองน่านฟ้าให้ได้เสียก่อน ลุฟท์วัฟเฟอจะต้องทำลายกองทัพอากาศหลวงของอังกฤษเพื่อป้องกันไม่ให้อังกฤษโจมตีหมู่เรือยกพลขึ้นบกของเยอรมัน หรือให้การป้องกันแก่กองเรือของราชนาวีอังกฤษที่หมายจะสกัดกั้นการยกพลขึ้นบกทางทะเลของเยอรมัน เมื่อวันที่ 1 สิงหาคม ฮิตเลอร์ได้ออกคำสั่งให้ผู้บัญชาการทหารสูงสุดแห่งลุฟท์วัฟเฟอ จอมพล แฮร์มันน์ เกอริงและกองบัญชาการสูงสุดกองทัพอากาศเยอรมัน (OKL) ด้วยคำสั่งที่ 17 เพื่อเปิดฉากการจู่โจมทางอากาศ
เป้าหมายที่สำคัญคือ กองบัญชาการเครื่องบินขับไล่ของกองทัพอากาศอังกฤษ ซึ่งถ้าทำสำเร็จจะทำให้อังกฤษสูญเสียศักยภาพการครองน่านฟ้าทันที ทั้งนี้ตลอดช่วงเดือนกรกฏาคมและต้นเดือนสิงหาคม แม้เยอรมันจะมีความพร้อมออกปฏิบัติการอัดเลอร์ทาคทุกเมื่อ แต่วันปฏิบัติการกลับถูกเลื่อนออกไปหลายครั้งเนื่องจากสภาพอากาศที่ไม่เอื้ออำนวย ในที่สุดก็สามารถออกปฏิบัติการได้ในวันที่ 13 สิงหาคม ค.ศ. 1940 การโจมตีของเยอรมันในวันดังกล่าว ได้ก่อให้เกิดเสียหายอย่างหนักและทั้งชีวิตและทรัพย์สินในภาคพื้นดิน อย่างไรก็ตาม เนื่องด้วยการข่าวกรองและการสื่อสารที่ย่ำแย่ ฝ่ายเยอรมันไม่ได้ประสบความสำเร็จในการทำลายอำนาจการครองน่านฟ้าของอังกฤษมากนัก
เกอริงได้ให้สัญญากับฮิตเลอร์ว่า อัดเลอร์ทาคและอัดเลอร์กริฟจะบรรลุผลตามที่ต้องการภายในไม่กี่วันหรือในสัปดาห์ที่เป็นอย่างช้า หมายความว่าจะเป็นจุดเริ่มต้นของจุดจบของกองบัญชาการเครื่องบินขับไล่ของกองทัพอากาศอังกฤษ แต่อัดเลอร์ทาคและปฏิบัติการครั้งต่อๆมากลับล้มเหลว เยอรมันไม่สามารถทำลายกองทัพอากาศหลวงอังกฤษและไม่สามารถครองน่านฟ้าอังกฤษได้ ทำให้ปฏิบัติการสิงโตทะเลต้องถูกเลื่อนออกไปเรื่อยๆ
โบสถ์กางเขนเดรสเดิน
โบสถ์กางเขน () เป็นโบสถ์คริสต์โปรเตสแตนต์สำนักลูเทอแรน ตั้งอยู่ในเมืองเดรสเดิน ถือเป็นโบสถ์ที่มีขนาดใหญ่ที่สุดในรัฐซัคเซิน ประเทศเยอรมนี โบสถ์แห่งนี้มีประวัติย้อนหลังไปตั้งแต่ก่อนคริสต์ศตวรรษที่ 14 โดยเริ่มแรกเป็นเพียงโบสถ์น้อย ซึ่งหลังปีค.ศ. 1401 ก็ได้มีการสร้างโบสถ์นี้ขึ้นใหม่ในลักษณะโบสถ์โถง และโบสถ์นี้ก็กลายเป็นต้นแบบการสร้างโบสถ์อีกหลายแห่งในโอเบอร์ซัคเซิน
ในศตวรรษที่ 16 ได้มีการทำครอบหน้าฝั่งทางเข้าใหม่ด้วยสถาปัตยกรรมเรอแนซ็องส์ โบสถ์แห่งนี้เกือบถูกทำลายลงโดยกองทัพปรัสเซียในช่วงสงครามเจ็ดปี หลังสงครามได้มีการบูรณะโบสถ์นี้ขึ้นด้วยสถาปัตยกรรมฟื้นฟูคลาสสิกจนแล้วเสร็จในปีค.ศ. 1800 โบสถ์แห่งนี้เคยถูกเพลิงไหม้สองครั้งในปีค.ศ. 1897 และอีกครั้งในช่วงการทิ้งระเบิดที่เดรสเดินในสงครามโลกครั้งที่สอง
วิลลาเดลบัลเบียเนลโล
วิลลาเดลบัลเบียเนลโล () เป็นวิลล่าในเมืองเลนโน ประเทศอิตาลี ตั้งอยู่บนแหลมที่ยื่นไปในทะเลสาบโกโม วิลล่าแห่งนี้เดิมเป็นโบสถ์คริสต์ของอารามสงฆ์ ต่อมาในปีค.ศ. 1787 พระคาร์ดินัลอันเกโล มาเรีย ดูรีนี (Angelo Maria Durini) ได้ซื้อโบสถ์นี้ในปี 1785 และต่อมาในปี 1787 ก็ได้เปลี่ยนโบสถ์นี้ให้เป็นวิลล่าส่วนตัวในช่วงฤดูร้อน หลังพระคาร์ดินัลดูรีนีมรณภาพในปี 1796 วิลล่าหลังนี้ก็ตกทอดไปยังลุยกิ ปอร์โร แลมเบอร์แตงกี (Luigi Porro Lambertenghi) ผู้เป็นหลานลุง ซึ่งระหว่างที่แลมเบอร์แตงกีเป็นเจ้าของนี้เอง วิลล่าถูกใช้เป็นที่ชุมนุมของฝ่ายการเมืองเพื่อหารือเรื่องการสร้างเอกภาพอิตาลี
ต่อมาแลมเบอร์แตงกีก็ได้ขายวิลล่าหลังนี้ให้แก่เพื่อนของเขา จูเซ แอร์กอร์นาตี วิสกงซี (Giuseppe Arconati Visconti) วิสกงซีได้ตกแต่งเพิ่มเติมในหลายส่วน ต่อมาเมื่อตระกูลวิสกงซีเผชิญกับภาวะตกต่ำ วิลล่าแห่งนี้ก็ถูกปล่อยปละละเลยเป็นเวลากว่า 30 ปี จนกระทั่งในช่วงต้นสงครามโลกครั้งที่หนึ่ง นายบัตเลอร์ อเมส (Butler Ames) นักธุรกิจชาวอเมริกันได้มาเห็นวิลล่าหลังนี้ เขาขอซื้อวิลล่าต่อจากตระกูลวิสกงซีแต่ถูกปฏิเสธหลายครั้ง จนกระทั่งในปี 1919 เขาก็สามารถซื้อวิลล่าหลังนี้ได้สำเร็จ เขาบูรณะวิลล่าเป็นการใหญ่
ต่อมาในปี 1974 ทายาทตระกูลอเมสได้ขายวิลล่าแก่เคานต์กุยโด มอนซีโน (Guido Monzino) นักธุรกิจและนักสำรวจชาวอิตาลี เคานต์มอนซีโนได้ทำการรีโนทเวทภายในทั้งหมดโดยที่ไม่ยุ่งเกี่ยวกับสถาปัตยกรรมภายนอกเลย ภายในถูกตกแต่งด้วยเฟอร์นิเจอร์ของอังกฤษและฝรั่งเศสจากศตวรรษที่ 18 และ 19 ต่อมาเมื่อเคานต์มอนซีโนถึงแก่อสัญกรรมในปี 1988 วิลล่าหลังนี้ก็ถูกบริจาคให้แก่องค์การอนุรักษ์แห่งชาติอิตาลี (Fondo per l'Ambiente Italiano) ในปี 2015 มีผู้มาเยี่ยมชมวิลล่านี้กว่า 90,000 คน
ยุทธการที่เฮลิโกแลนด์ไบต์ (ค.ศ. 1939)
ยุทธการที่เฮลิโกแลนด์ไบต์ (Battle of the Heligoland Bight) เป็นชื่อครั้งแรกของการสู้รบทางอากาศของสงครามโลกครั้งที่สอง ซึ่งเริ่มต้นของการทัพทางอากาศที่ขนาดใหญ่ที่สุดของสงคราม การป้องกันแผ่นดินไรช์ (Defence of the Reich) เมื่อวันที่ 3 กันยายน ค.ศ. 1939 สหราชอาณาจักรได้ประกาศสงครามต่อนาซีเยอรมนี ภายหลังจากเยอรมันได้เข้ารุกรานโปแลนด์ ซึ่งถือว่าเป็นจุดเริ่มต้นของสงครามทวีปยุโรป อังกฤษไม่ได้ให้ความช่วยเหลือโปแลนด์โดยทางบกหรือทางทะเล แต่ในช่วงหลายสัปดาห์ต่อมา กองบัญชาการเครื่องบินทิ้งระเบิดของกองทัพอากาศหลวงแห่งอังกฤษได้ทำบินหลายภารกิจเป้าหมายเยอรมัน จำนวนของการตีโฉบฉวยทางอากาศเหล่านี้ได้ถูกนำมาใช้กับเรือรบของครีกซมารีเนอ(กองทัพเรือเยอรมัน)ในท่าเรือเยอรมันเพื่อป้องกันไม่ให้ใช้ในยุทธการแห่งแอตแลนติก ด้วยเส้นแนวรบแบบคงที่ระหว่างเดือนกันยายน ค.ศ. 1939 และพฤษภาคม ค.ศ. 1940 ช่วงสมัยนั้นเรียกว่า "สงครามลวง" ซึ่งมีการสู้รบบนบกหรือในทางอากาศเล็กน้อย อย่างไรก็ตามในทางทะเล กองกำลังเรืออู (เรือดำน้ำ) ของเยอรมันได้รับความเสียหายอย่างมากจากการเดินเรือของฝ่ายสัมพันธมิตร กระทรวงการบินได้ตัดสินใจที่จะเริ่มต้นการโจมตีต่อเรือบนผิวน้ำของเยอรมันเพื่อป้องกันไม่ให้พวกเขาสนับสนุนเรืออูในแอตแลนติกเหนือ เมื่อวันที่ 18 ธันวาคม ค.ศ. 1939 กองกำลังของฝูงบินเครื่องบินทิ้งระเบิดสามลำได้ถูกส่งไปโจมตีกองเรือของเยอรมันในเฮลิโกแลนด์ไบต์และสร้างความเสียหายให้ได้มากที่สุดเท่าที่เป็นไปได้ เดิมทีเครื่องบินวิคเกอร์ เวลลิงตัน 24 ลำได้บินขึ้น แต่สองลำได้บินหันหลังกลับเนื่องจากมีปัญหาทางเครื่องยนต์ก่อนที่จะถึงน่านฟ้าเยอรมัน การตอบสนองของเยอรมันช้า ในที่สุดพวกเขาก็แบ่งแยกกองกำลังที่แข็งแกร่งเพื่อสกัดกั้น เครื่องบินรบเพียง 120 ลำ ฝ่ายเยอรมันมี 80-100 ลำ และฝ่ายอังกฤษมี 22 ลำได้เข้ามีส่วนร่วม แต่เครื่องบินขับไล่ของฝ่ายเยอรมันเพียง 44 ลำได้ปะทะกับเครื่องบินทิ้งระเบิดของฝ่ายอังกฤษ
ฝ่ายเยอรมันได้สร้างความเสียหายมากขึ้นต่อกองทัพอากาศหลวงกว่าที่ลุฟท์วัฟเฟอจะรับได้ แต่อิทธิพลของยุทธศาสตร์ในอนาคตของทั้งสองฝ่ายมีความสำคัญยิ่ง การสู้รบได้บังคับให้กองทัพอากาศหลวงต้องละทิ้งภารกิจช่วงกลางวันในการสนับสนุนการทิ้งระเบิดช่วงกลางคืนซึ่งจะทำให้มีผู้เสียชีวิตจำนานสูงมาก ในการสร้างสงครามขึ้น กองทัพอากาศหลวงได้เลือกใช้มนตราว่า"เครื่องบินทิ้งระเบิดจะผ่านพ้นไปได้" แต่ในช่วงกลางวัน ยุทธการที่เฮลิโกแลนด์ไบต์ได้แสดงให้เห็นว่าไม่ใช่กรณีและบังคับให้มีการประเมินของปฏิบัติการทิ้งระเบิดในอนาคต ด้วยความล้มเหลวของการจู่โจมได้นำให้ลุฟท์วัฟเฟอเกิดความเชื่อว่าฐานทัพในเยอรมนีที่ถูกต้องนั้นไม่สามารถทำลายได้จากการโจมตีของข้าศึก ความเชื่อนี้ได้รับการสนับสนุนด้วยความสำเร็จของเวร์มัคท์ในปี ค.ศ. 1939-1941 ซึ่งหมายความว่า กองกำลังทางอากาศฝ่ายตรงข้ามได้อยู่ห่างไกลเกินไปสำหรับการโจมตีด้วยการทิ้งระเบิดอย่างมีประสิทธิภาพในดินแดนปิตุภูมิเยอรมัน การละเลยของพวกเขาต่อการโจมตีในช่วงกลางวันของฝูงเครื่องบินรบฝ่ายข้าศึกนั้นได้มีผลกระทบทางยุทธศาสตร์อย่างรุนแรงในปีถัดมา โดยช่วงเวลานั้น กองบัญชาการใหญ่กองทัพอากาศเยอรมัน (OKL) ได้เริ่มจัดการการป้องกันทางอากาศเพื่อต่อสู้กับการทัพทิ้งระเบิดทางยุทธศาสตร์ของกองทัพอากาศทหารบกสหรัฐ (USAAF)
เออแฌน เจ้าชายที่ 11 แห่งลีญ
เออแฌน เจ้าชายที่ 11 แห่งลีญ ()
เออแฌน เจ้าชายที่ 11 แห่งลีญ ประสูติเมื่อวันที่ 10 สิงหาคม พ.ศ. 2436 เป็นพระโอรสพระองค์โตใน เออเนส เจ้าชายที่ 10 แห่งลีญ และ ไดแอน เดอ คลอส พาร์เนส ทั้งนี้พระองค์ทรงมีพระอิสริยยศ อีก 2 พระอิสริยยศ คือ เจ้าชายแห่งอิปินอยและเจ้าชายแห่งแอมเบล และทรงเป็นอัศวินในเครื่องราชอิสริยสภรณ์ขนแกะทองคำ
หลังกจาที่ทรงเรียนจบหลักปรัชยาและกฎหมาย ในปี พ.ศ. 2463 พระองค์ถูกส่งไปประจำการ ณ บูคาเรสต์ ปารีส มาดริด และ ลอนดอน และท้ายที่สุดก่อนจะย้ายไป วอชิงตัน ดี.ซี.
เออแฌน เสกสมรสกับ ฟิลิฟินส์ เดอ โนอายส์ ธิดาคนสุดท้องใน ฟร็องซัว โจเซฟ เออแฌน นโปเลียน เดอ โนอายส์ เมื่อวันที่ 28 กุมภาพันธ์ พ.ศ. 2460 มีพระบุตรร่วมกันดังนี้
หลังจากที่พระบิดาของพระองค์สิ้นพระชนม์ เออแฌน ได้สืบพระอิสริยยศเป็น 'เจ้าชายที่ 11 แห่งลีญ โดยเมื่อปี พ.ศ. 2483 การทหารของเยอรมนี (แก้ความกำกวม) ได้บุกรุกเบลเยียม พระองค์ได้ทรงร่วมรบในครั้งนี้โดยทรงเป็นผู้คุมทหารแถมหน้า และเมื่อพระองค์ปลดประจำการแล้วนั้น รัฐบาลเบลเยียมได้เห็นถึงพระภาระที่ทรงทำแก่งเบลเยียมนั้นมีมากมาย รัฐบาลเบลเยียมจึงทูลเชิญพระองค์และครอบครัว ไปประทับ ณ ปราสาทแชทอล เดอ บีลอย ซึ่งในอาณาเขตของปราสาทนั้นเป็นที่หลบพักพิงของเด็กชาวยิวที่หนีจากสงครามในครั้งนั้น โดยพระองค์และพระชายาได้รับการถวายพระเกียรติยศจาก พระราชวงศ์เบลเยียม รัฐบาลเบลเยียม ประชาชนเบลเยียม โดยการให้ทรงดำรงตำแหน่ง ฑูตประจำประเทศอินเดีย และประเทศสเปน
โบดวง เจ้าชายที่ 12 แห่งลีญ
โบดวง เจ้าชายที่ 12 แห่งลีญ ()
โบดว เจ้าชายที่ 12 แห่งลีญ ประสุติเมื่อวันที่ 27 พฤศจิกายน พ.ศ. 2461 ณ ปารีส เป็นพระโอรสพระองค์ใหญ่ใน เออแฌน เจ้าชายที่ 11 แห่งลีญ กับ ฟิลิฟินส์ เดอ โนอายส์ พระองค์กลายเป็น เจ้าชายที่ 12 แห่งลีญ ตั้งแต่วันที่ 26 มิถุนายน พ.ศ. 2503 - 3 มีนาคม พ.ศ. 2528 หลังการสิ้นพระชนม์ของพระบิดา พระองค์ทรงเสกสมรสกับ เคาน์เตสโมนิก เดอ บุยซิส สตรีชั้นสูงแห่งฝรั่งเศส แต่ไม่มีพระบุตรร่วมกัน และเมื่อวันที่ 3 มีนาคม พ.ศ. 2528 โบดวง เจ้าชายที่ 12 แห่งลีญก็สิ้นพระขนม์ลงด้วยพระชันษา 66 ปี ทำให้ตำแหน่งเจ้าชานพระประมุขแห่งลีญตกไปเป็นของพระอนุชาคือ อ็องตวน เจ้าชายที่ 13 แห่งลีญ
พระนาม โบดวง ของพระองค์นั้นได้รับการไปตั้งเป็นพระปรมาภิไธยของ สมเด็จพระราชาธิบดีโบดวงแห่งเบลเยียม
ขนอ่อน (ทารกแรกเกิด)
ขนอ่อน () คือขนขนาดเล็ก อ่อนนุ่ม มักมีสีจาง ซึ่งพบบนร่างกายของทารก เป็นขนชนิดแรกที่จะถูกผลิตจากรากขนของทารกในครรภ์ ส่วนใหญ่จะเริ่มมีขึ้นเมื่อตั้งครรภ์ได้ 16 สัปดาห์ และเยอะที่สุดที่ประมาณ 20 สัปดาห์ ส่วนใหญ่จะหลุดร่วงไปที่อายุครรภ์ประมาณ 7-8 เดือน แต่บางครั้งก็พบได้ในทารกแรกเกิด โดยเฉพาะทารกที่เกิดก่อนกำหนด ซึ่งจะหลุดร่วงไปภายใน 2-3 สัปดาห์หลังเกิด
อ็องตวน เจ้าชายที่ 13 แห่งลีญ
อ็องตวน เจ้าชายที่ 13 แห่งลีญ ()
อ็องตวน เจ้าชายที่ 13 แห่งลีญ ประสูติเมื่อวันที่ 3 สิงหาคม พ.ศ. 2468 ณ เบลเยียม เป็นพระโอรสพระองค์เล็กใน เออแฌน เจ้าชายที่ 11 แห่งลีญ กับ ฟิลิฟินส์ เดอ โนอายส์ พระองค์ทรงดำรงพระอิสริยยศรองดังนี้
ในช่วงสงครามโลกครั้งที่สอง พระองค์เป็นทหารในกองทัพอังกฤษ โดยทรงเป็นนักเรียนรุ่นที่ 34 ก่อนจะทรงศึกษาต่อ ณ โรงเรียนการบินเมดิซีน แฮต ใน แคนาดา และกลับไปอังกฤษเพื่อทรงงานราชการทหารในกองทัพ ทั้งนี้พระองค์ทรงเป็นคนที่ 1,294 ที่ได้รับการแต่งตั้งเป็นอัศวินขนแกะทองคำแห่งออสเตรียในฐานันดร แกรนดี
พระองค์ทรงเสกสมรสกับ เจ้าหญิงอาลิกซ์แห่งลักเซมเบิร์ก พระธิดาใน แกรนด์ดัชเชสชาร์ล็อตแห่งลักเซมเบิร์ก กับ เจ้าชายเฟลิกซ์แห่งบูร์บง-ปาร์มา เมื่อวันที่ 17 สิงหาคม พ.ศ. 2493 โดยมีพระบุตรดังนี้
อาการกลัวความมืด
อาการกลัวความมืด () คือความกลัวหรือโรคกลัวความมืด ทำให้อยากออกจากที่มืดไปอยู่ในสิ่งแวดล้อมที่สว่าง
เนลล์
เนลล์ () อาจหมายถึง
อนันต์ อาศัยไพรพนา
อนันต์ อาศัยไพรพนา หรือ นัน อนันต์ ไมค์ทองคำ นักร้องลูกทุ่งชายชาวไทยเผ่าปกาเกอญอ หรือกะเหรี่ยง ซึ่งโด่งดังจากการประกวดร้องเพลงในรายการ "ไมค์ทองคำ"
อนันต์ อาศัยไพรพนา หรือที่รู้จักกันในนามนัน อนันต์ ไมค์ทองคำ เป็นคนไทยชนเผ่าปกาเกอะญอ หรือกะเหรี่ยง อาศัยอยู่ในแถบพื้นที่สูงของหมู่บ้านแม่ตอคี อำเภอท่าสองยาง จังหวัดตาก ซึ่งบริเวณที่อยู่อาศัยในหมู่บ้านของนันนั้น มีอยู่ 5 หลังคาเรือน จำนวนคนประมาณ 20 คน ไม่มีไฟฟ้า ไม่มีถนน ปัจจุบันนันกำลังศึกษาอยู่ชั้น ม. 5 ที่โรงเรียนบ้านแม่อุสุวิทยา อำเภอท่าสองยาง จังหวัดตาก โดยใช้เวลาเดินทางถึงโรงเรียนประมาณ 17 กิโลเมตร1 พระจันทร์ไม่เต็มดวง
โตโยต้า พรีเมียร์คัพ 2016
โตโยต้า พรีเมียร์คัพ 2016 เป็นครั้งที่ 6 ของ โตโยต้า พรีเมียร์คัพ.
เขตบริหารคอร์ดิลเยรา
เขตบริหารคอร์ดิลเยรา (อีโลกาโน: Rehion/Deppaar Administratibo ti Kordiliera; ) หรือชื่อย่อ CAR เป็นเขตบริหารเขตหนึ่งของประเทศฟิลิปปินส์ ตั้งอยู่บนเกาะลูซอน เป็นเพียงเขตเดียวของประเทศที่ไม่มีทางออกสู่ทะเล ล้อมรอบด้วยเขตอีโลโคสทางทิศตะวันตกและตะวันตกเฉียงใต้ และเขตลัมบักนางคากายันทางทิศเหนือ ตะวันออก และตะวันออกเฉียงใต้ อ้างอิงจากสำมะโนประชากร ค.ศ. 2015 เขตนี้เป็นเขตที่มีประชากรและความหนาแน่นน้อยที่สุดของประเทศ เขตนี้ประกอบด้วย 6 จังหวัด ศูนย์กลางคือเมืองบาเกียว
เขตก่อตั้งเมื่อวันที่ 15 กรกฎาคม ค.ศ. 1987 ครอบคลุมพื้นที่ส่วนใหญ่ของภูเขาคอร์ดิลเยราเซนทรัล และเป็นบ้านของชาวอีโกรอต
เขตบริหารคอร์ดิลเยรา เป็นเพียงเขตเดียวของประเทศฟิลิปปินส์ที่ไม่มีทางออกสู่ทะเล ล้อมรอบด้วยเขตอีโลโคสทางทิศตะวันตกและตะวันตกเฉียงใต้ และเขตลัมบักนางคากายันทางทิศเหนือ ตะวันออก และตะวันออกเฉียงใต้
พื้นที่ส่วนใหญ่เป็นภูเขาคอร์ดิลเยราเซนทรัล โดยมียอดเขาปูลักเป็นยอดเขาที่สูงที่สุดของเกาะ เป็นที่ตั้งของสามเหลี่ยมทองคำ ระหว่างจังหวัดเบงเก็ต‎, อีฟูเกา และนูเวบาบิซคายา
ภายในเขตมีแม่น้ำลำธารหลายสาย แม่น้ำที่กว้างที่สุดคือแม่น้ำชิโค ซึ่งเป็นสาขาของแม่น้ำคากายัน ไหลผ่านจังหวัดบูลูบุนดูคินและคาลิงกา แม่น้ำอื่น ๆ ได้แก่ แม่น้ำอักโน, แม่น้ำแอมบูรายัน, แม่น้ำบูเอ็ดในจังหวัดเบงเก็ต‎, แม่น้ำอาบูล็อกในจังหวัดคาลิงกา, แม่น้ำอาบราในจังหวัดอาบรา, แม่น้ำอาฮินในจังหวัดอีฟูเกา, แม่น้ำอาปาเยาในจังหวัดอาปาเยา และแม่น้ำซิฟฟูในจังหวัดอีฟูเกาและบูลูบุนดูคิน
แบ่งออกเป็น 6 จังหวัดและ 2 นคร ได้แก่ บาเกียว และตาบุก นอกจากนี้ยังมีบารังไกย์ 1,176 แห่ง
ซูซูกาเกะนันชาระ
ซุซุกะเกะโนะคิโนะมิชิเดะ "คิมิโนะโฮะโฮะเอะมิโอะยุเมะนิมิรุ" โทะอิตเตะชิมัตตะระโบะกุตะจิโนะคังเควะโดคะวัตเตะชิมะอุโนะคะ โบะกุนะรินินันนิชิคะคังกะเอะตะอุเอะเดะโนะยะยะคิฮะซุกะชิอิเคสึรนโนะโยนะโมะโนะ () นิยมย่อว่า ซุซุกะเกะนันชะระ () เป็นซิงเกิลลำดับที่ 34 ของกลุ่มไอดอลญี่ปุ่นเอเคบีโฟร์ตีเอต ติดอันดับที่ 4 บนชาร์ตออริคอนประจำปีด้วยยอดขายจำนวน 1,086,491 ชุด
เมื่อวันที่ 18 กันยายน 2556 สมาชิก 16 คนได้ถูกคัดเลือกให้เป็นเซ็มบัตสึของเพลงนี้จากงานจังเก็น (เป่ายิงฉุบ) ที่นิปปงบุโดกัง โดยมีสมาชิกวง AKB48 และวงน้องสาวในญี่ปุ่นทั้งหมดเข้าร่วมด้วย หลังจากได้คัดเลือกเซ็มบัตสึจำนวน 16 คนแล้ว ทางวง AKB48 ได้จัดทัวร์นาเม้นต์ต่อไปและคัดหาผู้ชนะจากงานเป่ายิงฉุบเพียงหนึ่งเดียว ใครที่ได้ตำแหน่งชนะสูงกว่าจะได้รับเลือกให้แสดงที่ตำแหน่งดีกว่าและมีเวลาออกอากาศในมิวสิกวีดีโอมากกว่า ผู้ชนะเลิศจะได้รับตำแหน่ง "เซ็นเตอร์" ซึ่งได้แก่ มะสึอิ จุรินะ สมาชิกของ SKE48
เพลงจากซีดีหมายเลขที่ 1-2 และ 4-5 กับเพลงจากดีวีดีหมายเลขที่ 1-3 จะปรากฏอยู่ในทุกฉบับ
หมายเหตุ: สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ เลขในวงเล็บหมายถึงอันดับจากงานจังเก็น[[หมวดหมู่:เพลงของเอเคบีโฟร์ตีเอต]]
อัสโซชาซีโอเนกัลโชกีเอโวเวโรนา
อัสโซชาซีโอเนกัลโชกีเอโวเวโรนา (หรือรู้จักกันในชื่อ กีเอโวเวโรนา หรือ กีเอโว ) เป็นสโมสรฟุตบอลอาชีพอิตาลี ตั้งอยู่ที่กีเอโว ชานเมืองเวโรนา แคว้นเวเนโต โดยมีบริษัทเบเกอรีปาลัวนีเป็นเจ้าของสโมสร สนามเหย้าคือสตาดีโอ มาร์กันโตนีโอ เบนเตโกดี ความจุ 38,402 ที่นั่ง สโมสรคู่ปรับร่วมเมืองคือเฮลแลสเวโรนา
สนามแข่งขันของกีเอโวคือสตาดีโอ มาร์กันโตนีโอ เบนเตโกดี ซึ่งยังเป็นสนามเหย้าของเฮลแลสเวโรนาอีกด้วย สนามนี้เป็นหนึ่งในสนามแข่งขันที่งดงามที่สุดของอิตาลีเมื่อปี ค.ศ. 1963 และได้มีการปรับปรุงเพื่อรองรับการแข่งขันฟุตบอลโลก 1990
สโมสรฟุตบอลโกรโตเน
สโมสรฟุตบอลโกรโตเน เป็นสโมสรฟุตบอลอาชีพอิตาลี ตั้งอยู่ที่เมืองโกรโตเน แคว้นคาลาเบรีย ก่อตั้งในปี ค.ศ. 1910 ลงเล่นที่สนามสตาดีโอ เอซีโอ สกิดา ซึ่งมีความจุ 16,547 ที่นั่ง ปัจจุบันลงเล่นในเซเรียอา หลังจากเลื่อนชั้นมาจากเซเรียบี ฤดูกาล 2015–16
สีประจำสโมสรคือสีน้ำเงินเข้มและสีแดง
ขนอ่อน (แก้ความกำกวม)
ขนอ่อน อาจหมายถึง
เดวอน อัลเลน
เดวอน อัลเลน (; เกิดเมื่อ 12 ธันวาคม ค.ศ. 1994) เป็นนักกีฬาอเมริกันฟุตบอลและนักวิ่งข้ามรั้วชาวอเมริกัน
ในเดือนมิถุนายน ค.ศ. 2014 ในการแข่งขันกรีฑาประเภทลู่และลานชายชิงแชมป์ดิวิชัน 1 ของ NCAA 2014 ที่ยูจีน รัฐออริกอน อัลเลนได้รับเหรียญทองในรายการวิ่งข้ามรั้ว 110 เมตร ด้วยเวลา 13.16 วินาที สองสัปดาห์ต่อมาในช่วงปลายเดือนมิถุนายนของปีเดียวกันในการแข่งขันกรีฑาชิงแชมป์สหรัฐอเมริกา 2014 ที่แซคราเมนโต รัฐแคลิฟอร์เนีย เขาได้รับเหรียญทองในรายการวิ่งข้ามรั้ว 110 เมตร ด้วยเวลา 13.16 วินาที
ในปี ค.ศ. 2016 เขาได้เข้าร่วมการแข่งขันโอลิมปิกฤดูร้อน 2016 ในรายการวิ่งข้ามรั้ว 110 เมตร ซึ่งรอบชิงชนะเลิศเขาจบอันดับที่ 5 ด้วยเวลา 13.31 วินาที
อาเดลโบเดิน
อาเดลโบเดิน () เป็นหมู่บ้านบนภูเขาในรัฐแบร์น ประเทศสวิตเซอร์แลนด์ หมู่บ้านนี้ตั้งอยู่ทางตะวันตกของที่ราบสูงแบร์น ที่ระดับความสูง 1,350 เมตรเหนือระดับน้ำทะเล หมู่บ้านมีประชากรราว 3,500 คน ประชากรร้อยละ 66 นับถือโปรเตสแตนต์ รองลงมาร้อยละ 32 นับถือคาทอลิก ภาคเศรษฐกิจหลักของหมู่บ้านได้แก่การท่องเที่ยว, น้ำแร่บรรจุขวด, งานไม้
มอลลี ฮอลลี
นอรา คริสตีนา เบนชูฟ (Nora Kristina Benshoof) ("née" Greenwald; ) นักมวยปล้ำอาชีพชาวอเมริกัน เป็นที่รู้จักกับสมาคม World Wrestling Federation/World Wrestling Entertainment ตั้งแต่ปี 2000 ถึง 2005 ภายใต้ชื่อ มอลลี ฮอลลี (Molly Holly) เธอยังเป็นที่รู้จักดีในการร่วมสมาคม World Championship Wrestling (WCW) ในนาม Miss Madness และ Mona ในปี 1999 ถึง 2000
เธอเริ่มอาชีพมวยปล้ำอาชีพใน WCW ซึ่งเธอยังทำงานเป็นผู้ฝึกสอน ในปี 2000 เธอเปิดตัวใน WWF ร่วมกลุ่มญาติของเธอ The Holly Cousins หลังจากนั้นเธอก็มีบทกับ The Hurricane ในช่วงที่เธออยู่กับ WWF/WWE เคยได้แชมป์ WWF Hardcore Championship 1สมัย และ WWE Women's Championship 2สมัย
ตอนนี้เธอทำหน้าที่เป็นโค้ชหญิงที่โรงเรียนฝึกสอนมวยปล้ำอาชีพในมินนิอาโปลิสมินนิโซตาโดย Ken Anderson และ Shawn Daivari เป็นเจ้าของ
ยุทธการที่แม่น้ำลิส (ค.ศ. 1940)
ยุทธการที่แม่น้ำลิส (; ) เป็นการสู้รบที่สำคัญระหว่างเบลเยียมกับกองทัพเยอรมันในช่วงระหว่างการรุกรานเบลเยียมของเยอรมันในปี ค.ศ. 1940 และเป็นการสู้รบครั้งสุดท้ายโดยทหารเบลเยียมก่อนที่พวกเขาจะยอมจำนนเมื่อวันที่ 28 พฤษภาคม มันเป็นการหลั่งเลือดของการทัพ 18 วัน ยุทธการนี้ได้รับการตั้งชื่อตามแม่น้ำไลเยอ (หรือลิสในภาษาฝรั่งเศส) ที่สนามรบตั้งอยู่ตรงนั้น
เขตการปกครองของประเทศสเปน
การแบ่งเขตการปกครองของราชอาณาจักรสเปน ตั้งอยู่บนพื้นฐานของหมวด 8 แห่งรัฐธรรมนูญสเปน พ.ศ. 2521 ซึ่งกำหนดให้มีการจัดระเบียบดินแดนออกเป็น 3 ระดับ ได้แก่ เทศบาล (), จังหวัด () และแคว้นปกครองตนเอง () โดยเทศบาลเป็นเขตการปกครองย่อยของจังหวัด และจังหวัดเป็นเขตการปกครองย่อยของแคว้นปกครองตนเอง ทั้งนี้ รัฐสเปน รับประกันการนำหลักความเป็นปึกแผ่นไปปฏิบัติในทั่วทุกส่วนของประเทศ
แคว้นปกครองตนเองต่าง ๆ ได้รับการจัดตั้งขึ้นเพื่อให้เป็นผู้ใช้สิทธิ์การปกครองตนเองที่รัฐธรรมนูญรับรองและรับประกันให้แก่ชาติทางประวัติศาสตร์และภูมิภาคต่าง ๆ ของสเปน ซึ่งในขณะเดียวกันก็ประกาศเอกภาพที่ไม่สามารถเพิกถอนได้ของชาติสเปนด้วย แคว้นปกครองตนเองเหล่านี้ประกอบกันเป็นรูปแบบหนึ่งของการจัดระเบียบดินแดนที่มีการกระจายอำนาจปกครอง (decentralization) ในระดับสูง แต่ก็มีพื้นฐานอยู่บนการคลายอำนาจจากส่วนกลางสู่ส่วนท้องถิ่น (devolution) ดังนั้นสเปนจึงมิใช่สหพันธรัฐ เนื่องจากรัฐสเปนยังอยู่เหนือกว่าแคว้นต่าง ๆ และถือครองอำนาจอธิปไตยไว้โดยสมบูรณ์ ศาลรัฐธรรมนูญสเปนเรียกตัวแบบการจัดระเบียบดินแดนเช่นนี้ว่า "รัฐแห่งหน่วยการปกครองตนเอง" ()
การสังหารหมู่ที่วินคท์
การสังหารหมู่ที่วินคท์()เป็นอาชญากรรมสงครามซึ่งเกิดขึ้นในหมู่บ้านวินคท์(Vinkt)และไมก์เฮม(Meighem) ใกล้กับเกนต์ ประเทศเบลเยียม ระหว่างวันที่ 26-28 พฤษภามคม ค.ศ. 1940 ในช่วงยุทธการที่ลิส ระหว่างการสังหารหมู่ มีจำนวนพลเรือนจำนวนระหว่าง 86 คนและ 140 คนถูกฆ่าตายอย่างจงใจโดยทหารเยอรมันแห่งกองทัพเวร์มัคท์จากกรมทหารราบที่ 337 เป็นการแสดงให้เห็นว่าเป็นการล้างแค้นจากการต่อต้านของกองทัพเบลเยียมในหมู่บ้าน
เบอร์มิงแฮม ธันเดอร์โบลต์ส
เบอร์มิงแฮม ธันเดอร์โบลต์ส เป็นทีมอเมริกันฟุตบอลในช่วงฤดูใบไม้ผลิระยะสั้น จากเมืองเบอร์มิงแฮม ,รัฐแอละแบมา ทีมนี้เป็นส่วนหนึ่งของลีคเอ็กซ์เอฟแอล ที่เริ่มต้นโดย วินซ์ แม็กแมน ของดับเบิลยูดับเบิลยูเอฟ และบริษัทแพร่สัญญาณแห่งชาติ เครือข่ายโทรทัศน์ที่สำคัญในสหรัฐอเมริกา
ธันเดอร์โบลต์ส ได้เล่นรุ่นภาคตะวันออกกับ Chicago Enforcers, Orlando Rage และ the New York/New Jersey Hitmen พวกเขาจบการเล่น XFL ปีเดียว - ปี ค.ศ. 2001 ในตำแหน่งสุดท้ายด้วยสถิติแย่ที่สุดในลีกที่ 2-8
เลนี
เลนี ( ย่อจาก "Los Angeles New York") เป็นวงอินดีป็อปสัญชาติอเมริกันจากลอสแอนเจลิส ก่อตั้งวงในปี ค.ศ. 2014 วงประกอบด้วยสมาชิกคือ พอล เจสัน ไคลน์, ชาลส์ เลสลี "เลส" พรีสต์ และเจค คลิฟฟอร์ด กอส ในเดือนธันวาคม ค.ศ. 2015 หลังจากเซ็นสัญญากับค่ายโพลีดอร์เรเคิดส์ ได้ออกอีพีชุด "Make Out" อีกครั้ง จากนั้นออกอัลบั้มเปิดตัว "LANY" เมื่อ 30 มิถุนายน ค.ศ. 2017 มีซิงเกิ้ลคือ "Good Girls" ออก3 มีนาคม, "It Was Love", "The Breakup", และ "13"
ไอรีน คารา
ไอรีน คารา เอสคาเลรา () เกิด 18 มีนาคม ค.ศ. 1959 ใช้ชื่อในการแสดงว่า ไอรีน คารา เป็นนักร้อง นักแต่งเพลง นักแสดง ชาวอเมริกัน คาราร้องและร่วมแต่งเพลงฮิต 'Flashdance... What a Feeling' (จากภาพยนตร์เรื่อง "Flashdance") ที่ทำให้เธอได้รับรางวัลออสการ์ สาขาเพลงดั้งเดิมยอดเยี่ยม และรางวัลแกรมมี่ สาขานักร้องเพลงป็อปหญิงยอดเยี่ยม ในปี ค.ศ. 1984 คารายังรับบทเป็นโคโค เฮอร์นันเดซในภาพยนตร์ปี 1980 เรื่อง "Fame" และยังร้องเพลงในชื่อเดียวกับภาพยนตร์ 'Fame' ซึ่งเป็นเพลงฮิตระดับนานาชาติ
เจ้าชายเลกาที่ 1 มกุฎราชกุมารแห่งแอลเบเนีย
เจ้าชายเลกาที่ 1 มกุฎราชกุมารแห่งแอลเบเนีย ()
เจ้าชายเลกาที่ 1 มกุฎราชกุมารแห่งแอลเบเนีย หรือ พระเจ้าเลกาที่ 1 แห่งแอลเบเนีย เสด็จพระราชสมภพเมื่อวันที่ 5 เมษายน พ.ศ. 2482 ณ ติรานา แอลเบเนีย ทรงเป็นพระราชโอรสเพียงพระองค์เดียวใน พระเจ้าซ็อกที่ 1 แห่งแอลเบเนีย และ สมเด็จพระราชินีเจรัลดีนแห่งแอลเบเนีย เมื่อพระองค์พระราชสมภพพระองค์ถือครองพระอิสริยยศที่ มกุฎราชกุมารแห่งแอลเบเนีย โดยระหว่างที่พระองค์พระราชสมภพนั้น อิตาลี ได้ทำการบุกรุก แอลเบเนีย และหลังจากนั้นไม่นาน พระเจ้าวิตโตรีโอ เอมานูเอเลที่ 3 แห่งอิตาลี ได้การทำการขึ้นครองราชบีลลังก์แอลเบเนียแทน แต่ถึงกระนั้น พระเจ้าสตโตรีโอแห่งอิตาลีก็ยังมีพระบรมราชานุญาตให้พระบรมวงศ่นุวงศ์นั้นประทับและถือครองพระอิสริยยศได้ตามเดิมเพียงแต่ไม่มีหน้าที่ปกครองประเทศ
พระองค์เริ่มเสด็จไปประทับหลายที่ในยุโรป โดนเริ่มจาก ประเทศอังกฤษ ซึ่งที่นั้นเป็นที่ที่ราชวงศ์แอลเบเนียเสด็จลี้ภัยมาประทับโรงแรมริตาในลอนดอน หลังกจากสงครามการยึดครองแอลเบเนียของอิตาลรจบลงพระองค์และครอบครัวได้ย้ายเข้าไปประทับใน ประเทศอียิปต์ เป็นการชั่วคราว
พระองค์เข้าพระราชพิธีเษกสมรสกับ เจ้าหญิงซูซาน มกุฎราชกุมารีแห่งแอลเบเนีย ณ ออสเตรีย โดยมีข้อแม่ว่าพระองค์และพระวรชายาต้องออกไปประทับประเทศอื่น ส่วนซูซานได้รับการสถาปนาเป็น เจ้าหญิงมกุฎราชกุมารีแห่งแอลเบเนีย พระวรชายา โดยพระองค์ย้ายไปประเทศแอฟริกาใต้ ซึ่งที่นั้นพระวรชายาได้ให้การพระราชสมภพ พระราชโอรสคือ เจ้าชายเลกาที่ 2 มกุฎราชกุมารแห่งแอลเบเนีย ก่อนจะสามารถย้ายกลับมาประทับ ณ ติรานา และพระวรชายาได้ทิวงคตเมื่อวันที่ 17 กรกฎาคม พ.ศ. 2547
เจ้าชายเลกาที่ 1 มกุฎราชกุมารแห่งแอลเบเนีย ทิวงคตลงเมื่อวันที่ 30 พฤศจิกายน พ.ศ. 2554 สิริพระชนมายุ 72 พรรษา ทำให้เจ้าชายเลกาที่ 2 พระโอรส เป็นผู้อ้างสิทธิในราชบัลลังก์แอบเบเนียแทน
พระบรมศพถูกฝังไว้ข้างๆพระวรชายาและพระราชมารดา ณ สุสานซารา เพื่อให้ประชาชนเข้าไปสักการะ ต่อมาจึงย้ายพระบรมศพไป ณ สุสานหลวง
ประธานสภาผู้แทนราษฎรสหรัฐ
ตำแหน่ง "ประธานสภาผู้แทนราษฎรสหรัฐอเมริกา" ทำหน้าที่เป็นประธานแห่งผู้แทนราษฎรสหรัฐอเมริกาตั้งขึ้นในปีพ. ศ. 2332 ตามบทที่ 1 มาตรา 2 ของรัฐธรรมนูญของสหรัฐอเมริกา ประธานสภาฯ เป็นผู้นำทางการเมืองและรัฐสภาของสภาผู้แทนราษฎรและพร้อม ๆ กัน คือ ประธานสภาผู้แทนราษฎร ผู้นำเสียงข้างมากของพรรค และหัวหน้าบริหารของฝ่ายนิติบัญญัติ
ด้วยความที่ดำรงตำแหน่งประธานสภาผู้แทนราษฎร จึงมีบทบาทและความรับผิดชอบหลายประการ ประธานสภาฯจึงมักไม่ได้ทำหน้าที่ในการอภิปราย หน้าที่ดังกล่าวได้รับมอบหมายให้สมาชิกสภาผู้แทนราษฎรจากพรรคเสียงข้างมากเป็นผู้ดำเนินการแทน ประธานสภาฯไม่ได้เข้าร่วมการอภิปรายหรือออกเสียงลงคะแนนอย่างสม่ำเสมอ
รัฐธรรมนูญสหรัฐไม่ได้กำหนดให้ประธานสภาฯ จะต้องเป็นสมาชิกสภาผู้แทนราษฎรแม้กระทั่งปัจจุบัน
ในลำดับการสืบทอดตำแหน่งประธานาธิบดี ประธานสภาผู้แทนราษฎรสหรัฐอเมริกาถือเป็นลำดับที่ 2 หลังจากรองประธานาธิบดีสหรัฐอเมริกา และก่อนหน้าประธานชั่วคราวแห่งวุฒิสภาสหรัฐอเมริกา
ปัจจุบัน สมาชิกสภาผู้แทนราษฎร พอล ไรอัน จาก รัฐวิสคอนซิล ทำหน้าที่ประธานสภาผู้แทนราษฎรสหรัฐอเมริกา คนที่ 54 ตั้งแต่วันที่ 29 ตุลาคม พ.ศ. 2558
เขตปกครองตนเองในมินดาเนามุสลิม
เขตปกครองตนเองในมินดาเนามุสลิม (, "Al-ḥukm adh-dhātiyy al-'aqlīmiyy limuslimiyy mindanāu"; ตัวย่อ: ARMM) เป็นเขตปกครองตนเองบนเกาะมินดาเนา ประเทศฟิลิปปินส์ ประกอบด้วย 5 จังหวัดที่ประชากรนับถือศาสนาอิสลามเป็นศาสนาหลัก เขตนี้เป็นเพียงเขตเดียวของประเทศที่มีรัฐบาลปกครองเป็นของตนเอง ศูนย์กลางการปกครองอยู่ที่โคตาบาโตซิตี
ประกอบด้วย 2 นคร, 116 เทศบาล และ 2,490 บารังไกย์ โดยเมืองอีซาเบลาและโคตาบาโตซิตี อยู่นอกอำนาจการปกครองของเขต
กองบัญชาการใหญ่แห่งแวร์มัคท์
กองบัญชาการใหญ่แห่งแวร์มัคท์ () หรือ OKW เป็นหน่วยบัญชาการระดับสูงสุดของแวร์มัคท์ ก่อตั้งขึ้นในวันที่ 4 กุมภาพันธ์ ค.ศ. 1938 จึงเทียบเท่าเป็นกระทรวงกลาโหมของประเทศเยอรมนีในช่วงสงครามโลกครั้งที่สอง กองบัญชาการนี้มีหน้าที่กำกับสามเหล่าทัพเยอรมันอันได้แก่ "เฮร์" (กองทัพบก) "ครีกซมารีเนอ" (กองทัพเรือ) และ "ลุฟท์วัฟเฟอ" (กองทัพอากาศ)
การประชุมนายทหารระดับสูงในวันที่ 4 กุมภาพันธ์ ค.ศ. 1938 ที่กรุงเบอร์ลิน ฮิตเลอร์ได้แจ้งคำสั่งปลดนายทหารระดับสูงหลายคน อาทิ จอมพล ฟอน บลอมแบร์ค รัฐมนตรีว่าการสงครามควบตำแหน่งผบ.เหล่าทัพแวร์มัคท์ และพลเอกอาวุโส ไฟร์แฮร์ ฟอน ฟริทช์ ผู้บัญชาการสูงสุดกองทัพบก การปลดดังกล่าวสร้างความตื่นตะลึงให้กับนายทหารจำนวนมาก ฮิตเลอร์ยุบกระทรวงการสงครามทิ้งและจัดตั้ง "กองบัญชาการใหญ่แห่งแวร์มัคท์" อันขึ้นตรงต่อฟือเรอร์และผู้บัญชาการสูงสุดแห่งแวร์มัคท์ ("Führer und Oberste befehlshaber der Wehrmacht") ขึ้นมาแทน และตั้งจอมพล วิลเฮล์ม ไคเทิล เป็นหัวหน้ากองบัญชาการใหญ่แห่งแวร์มัคท์ ทั้งยังตั้งพลเอกอาวุโส ฟอน เบราชิทช์ เป็นผู้บัญชาการสูงสุดกองทัพบกคนใหม่
ด้วยการที่กองบัญชาการใหญ่แห่งแวร์มัคท์ขึ้นตรงต่อฟือเรอร์และผู้บัญชาการสูงสุดแห่งแวร์มัคท์ (ซึ่งก็คือฮิตเลอร์) นี้เอง ทำให้ในช่วงสงคราม องค์กรนี้เป็นองค์กรที่ทรงอำนาจที่สุดของกองทัพเยอรมัน หลังปี 1942 องค์กรนี้รับผิดชอบปฏิบัติการทางทหารในทุกพื้นที่ยกเว้นแนวรบด้านตะวันออกที่ประจันหน้ากับสหภาพโซเวียต ฮิตเลอร์ได้กลายเป็นทั้งผู้นำรัฐบาลและผู้นำกองทัพในคนๆเดียว
เพไทโนซอรัส
เพไทโนซอรัส ( (/pɛˌtaɪnəˈsɔːrəs/ มีความหมายว่า"กิ้งก่ามีปีก") เป็นสกุลหนึ่งของเทอโรซอร์ มันอยู่ในยุคไทรแอสซิก ในช่วง Norian ตอนปลาย (ประมาณ 221 ถึง 210 ล้านปีก่อน)
"เพไทโนซอรัส" เป็นเทอโรซอร์ที่เล็กที่สุด เพไทโนซอรัส มี ขนาดปีกประมาณ และมีน้ำหนักก็น้อยกว่านกเดินดงสีดำ
เหมือนกับเทอโรซอร์ "เพไทโนซอรัส"มีกระดูกที่แข็งแรงแต่น้ำหนักเบามาก ห้านิ้วเท้าของเพไทโนซอรัสยาวมาก อย่างที่เห็นกับตัวอย่างของซอร์เดส
ชื่อสกุลถูกตั้งชื่อโดยบรรพชีวินวิทยาชาวเยอรมัน Rupert Wild ในปี ค.ศ.1978 เป็นชื่อสายพันธ์ุคือ "Peteinosaurus zambellii "ชื่อตั้งมาจากภาษากรีก "peteinos "ว่า"มีปีก"และ "sauros "ว่า"กิ้งก่า" ส่วน "zambellii" เป็นการให้เกียรติ Rocco Zambelli ผู้ดูแลพิพิธภัณฑ์แบร์กาโม
ฟุตบอลประเพณีจุฬาฯ-ธรรมศาสตร์ ครั้งที่ 72
การแข่งขันฟุตบอลประเพณีจุฬาฯ-ธรรมศาสตร์ ครั้งที่ 72 เป็นการแข่งขันระหว่างสองมหาวิทยาลัยจัดขึ้นเป็นครั้งที่ 72 โดย จุฬาลงกรณ์มหาวิทยาลัย รับหน้าสื่อเป็นเจ้าภาพจัดการแข่งขันฟุตบอลในครั้งนี้ พบกับ มหาวิทยาลัยธรรมศาสตร์ โดยจะแข่งขันกันที่ สนามศุภชลาศัย ใน กรุงเทพมหานคร
อนุวัติ น้อยชื่นพันธ์
อนุวัติ น้อยชื่นพันธ์ (เกิดวันที่ 21 กันยายน พ.ศ. 2531) เป็นนักฟุตบอลอาชีพชาวไทย ปัจจุบันลงเล่นในตำแหน่งกองกลางให้กับสโมสรฟุตบอลบุรีรัมย์ ยูไนเต็ด สวมหมายเลข 31
ในวันที่ 6 มกราคม 2560 อนุวัติได้ย้ายมาร่วมทีมชัยนาท ฮอร์นบิลอย่างเป็นทางการ หลังจากที่ถูกปล่อยยืมตัวจากอาร์มี่ ยูไนเต็ดเมื่อฤดูกาลที่แล้ว
ในวันที่ 23 พฤษภาคม 2561 บุรีรัมย์ ยูไนเต็ด บรรลุข้อตกลงในการคว้าตัวอนุวัติ น้อยชื่นพันธ์ จากชัยนาท ฮอร์นบิล ต่อมาในวันที่ 30 มิถุนายน อนุวัติลงเล่นนัดแรกให้กับสโมสรในนัดที่บุรีรัมย์เปิดบ้านเอาชนะทรูแบงค็อก ยูไนเต็ด 2–1
ในเดือนมีนาคม 2558 อนุวัติถูกเรียกตัวติดทีมชาติในนัดกระชับมิตรพบกับสิงคโปร์
ซิวิไลเซชัน V
ซิดไมเออส์ ซิวิไลเซชัน V () เป็นวีดีโอเกมประเภท 4X ในเกมชุด "ซิวิไลเซชัน" พัฒนาโดยฟิราซิสเกมส์ เปิดตัวครั้งแรกบนไมโครซอฟท์ วินโดวส์ ในเดือนกันยายน 2010 บนแมคโอเอส เมื่อวันที่ 23 พฤศจิกายน 2010 และบนลินุกซ์เมื่อวันที่ 10 มิถุนายน 2014
ใน "ซิวิไลเซชัน V" ผู้เล่นรับบทบาทเป็นผู้นำอารยธรรมตั้งแต่ยุคโบราณจนถึงยุคอนาคต มีจุดประสงค์คือจะต้องบรรลุเงื่อนไขชัยชนะโดยใช้การค้นคว้า การสำรวจ การทูต การศาสนา การขยายอาณาเขต การพัฒนาเศรษฐกิจ การเมือง และการทหาร
เอเอฟซีคัพ 2561
เอเอฟซีคัพ 2561 เป็นการแข่งขั้นครั้งที่ 15 ของ เอเอฟซีคัพ, เป็นการแข่งขันชิงแชมป์สโมสรถ้วยลำดับที่สองของทวีปเอเชีย จัดโดยสมาพันธ์ฟุตบอลแห่งเอเชีย (เอเอฟซี).
อัล-คอูวา อัล-จาวียา เป็นแชมป์เก่ากับการป้องกันแชมป์สมัยที่สอง.ด้านล่างนี้คือ 44 ทีมที่มาจาก 26 สมาคมที่เข้าร่วมการแข่งขัน
จังหวัดตีโมกอีโลโคส
จังหวัดตีโมกอีโลโคส (อีโลกาโน: Makin-abagatan nga Ilocos) เป็นจังหวัดหนึ่งของเขตอีโลโคส เกาะลูซอน ประเทศฟิลิปปินส์ มีเมืองหลักคือเมืองวีกัน ซึ่งตั้งอยู่ปากแม่น้ำเมสตีโซ จังหวัดตีโมกอีโลโคสมีอาณาเขตติดต่อกับจังหวัดฮีลากังอีโลโคสและอาบราทางทิศเหนือ, ติดกับจังหวัดเมาน์เทนทางทิศตะวันออก, ติดกับจังหวัดลาอูนีโยนและเบงแกตทางทิศใต้ และติดกับทะเลจีนใต้ทางทิศตะวันตก
จังหวัดตีโมกอีโลโคส ก่อตั้งโดยชาวสเปนนามว่า Juan de Salcedo ในปี ค.ศ. 1572 โดยแยกออกจากส่วนเหนือ (ซึ่งก็คือจังหวัดฮีลากังอีโลโคสในปัจจุบัน) ในช่วงนั้น จังหวัดได้ครอบคลุมพื้นที่บางส่วนของจังหวัดอาบราและจังหวัดลาอูนีโยนในปัจจุบันเข้าไปด้วย เขตแดนของจังหวัดนี้ได้ถูกกำหนดขึ้นอย่างชัดเจนในเดือนมีนาคม ค.ศ. 1917
จังหวัดเป็นที่ตั้งของแหล่งมรดกโลก 2 แห่ง ได้แก่ เมืองมรดกวีกัน และโบสถ์ซานตามาเรีย
ครอบคลุมพื้นที่ทางตอนกลางของเขตอีโลโคส ซึ่งเป็นเขตทางตอนเหนือของเกาะลูซอน จังหวัดมีพื้นที่ 2,596.00 ตารางกิโลเมตร คิดเป็นร้อยละ 20.11 ของพื้นที่เขตอีโลโคส ภูมิประเทศเป็นที่ราบลูกฟูก มีความสูงตั้งแต่ เหนือระดับน้ำทะเล
สภาพภูมิอากาศค่อนข้างแล้งในช่วงเดือนตุลาคมถึงพฤษภาคม แต่ในจุดใต้สุดอย่างเซอร์วานเตส มีฝนตกและความชื้นแทบตลอดทั้งปี ในขณะที่จุดตะวันออกเฉียงใต้สุดนั้น จะแห้งกว่า เดือนที่มีฝนตกมากที่สุดคือสิงหาคม ส่วนเดือนที่มีฝนตกน้อยที่สุดคือมกราคมและกุมภาพันธ์ อุณหภูมิโดยเฉลี่ยอยู่ที่
ประกอบด้วย 32 เทศบาล, 2 นคร และ 768 บารังไกย์
เอเอฟซีคัพ 2561 รอบคัดเลือกเพลย์ออฟ
เอเอฟซีคัพ 2561 รอบคัดเลือกเพลย์ออฟ จัดตั้งแต่วันที่ 22 มกราคม ถึง 20 กุมภาพันธ์ ค.ศ. 2018. โดยมีทั้งหมด 13 ทีมเข้าร่วมการแข่งขันในการคัดเลือกเพลย์ออฟที่จะตัดสินหาห้าทีมจาก 36 ทีมใน รอบแบ่งกลุ่ม ของ เอเอฟซีคัพ 2561.
13 ทีมต่อไปนี้, ถูกแบ่งออกเป็นห้าโซน (โซนเอเชียตะวันตก, โซนเอเชียกลาง, โซนเอเชียใต้, โซนอาเซียน, โซนเอเชียตะวันออก), จะได้ผ่านเข้าสู่รอบคัดเลือกเพลย์ออฟ, ประกอบไปด้วยสองรอบ:
ตารางการแข่งขันของแต่ละรอบมีดังต่อไปนี้ (W: โซนเอเชียตะวันตก; C: โซนเอเชียกลาง; S: โซนเอเชียใต้; A: โซนอาเซียน; E: โซนเอเชียตะวันออก).สายการแข่งขันของรอบคัดเลือกเพลย์ออฟสำหรับแต่ละโซนเป็นการกำหนดขึ้นโดยเอเอฟซีซึ่งขึ้นอยู่กับอันดับสมาคมของแต่ละทีม โดยทีมที่มาจากสมาคมที่มีอันดับสูงกว่าจะได้เป็นเจ้าภาพสำหรับนัดนั้น.
ทั้งหมดหกทีมจะได้ลงเล่นในรอบเบื้องต้น.
!colspan=5 align=center|โซนเอเชียกลาง
!colspan=5|โซนเอเชียใต้
"รวมผลสองนัด Ahal ชนะ 5–3."
"รวมผลสองนัด Bengaluru FC ชนะ 3–0."
"รวมผลสองนัด TC Sports ชนะ 4–1."
ทั้งหมด 10 ทีมที่ลงเล่นในรอบเพลย์ออฟ: 7 ทีมที่เข้าสู่ในรอบนี้ และ 3 ทีมผู้ชนะของรอบเบื้องต้น.
!colspan=5|โซนเอเชียตะวันตก
!colspan=5|โซนเอเชียกลาง
!colspan=5|โซนเอเชียใต้
!colspan=5|โซนอาเซียน
!colspan=5|โซนเอเชียตะวันออก
"รวมผลสองนัด Al-Suwaiq ชนะ 2–1."
"รวมผลสองนัด Ahal ชนะ 3–0."
"รวมผลสองนัด Bengaluru FC ชนะ 8–2."
"รวมผลสองนัด Boeung Ket Angkor ชนะ 4–3."
"รวมผลสองนัด Hwaebul ชนะ 7–0."
อาเกอโน
อาเกอโน () เป็นเทลบาลในแคว้นกร็องแต็สต์ ประเทศฝรั่งเศส ถือเป็นเมืองใหญ่อันดับสองของจังหวัดบา-แร็ง รองจากสทราซบูร์ ด้านเหนือของเมืองเป็นที่ตั้งของป่าอาเกอโน อันเป็นผืนป่าที่ใหญ่ที่สุดในฝรั่งเศส เมืองอาเกอโนก่อตั้งขึ้นโดยดยุกชาวเยอรมัน และผัดเปลี่ยนกันครอบครองระหว่างเยอรมันและฝรั่งเศสเป็นเวลาหลายศตวรรษ การเปลี่ยนมือครั้งสุดท้ายคือเมื่อสิ้นสุดสงครามโลกครั้งที่หนึ่งในปี 1919 ซึ่งอาเกอโนได้ตกเป็นส่วนหนึ่งของฝรั่งเศส
กรณีอันตอน
ปฏิบัติการอันตอนหรือฟัลล์ อันตอน(Fall Anton)ในภาษาเยอรมัน เป็นรหัสนามสำหรับการเข้ายึดครองทางทหารที่ฝรั่งเศสเขตวีชีซึ่งถูกดำเนินการโดยเยอรมนีและอิตาลีในเดือนพฤศจิกายน ค.ศ. 1942 มันเป็นจุดจบของระบอบวิชีที่เป็นรัฐอิสระที่เป็นเพียงแต่ในนามและการยุบกองทัพ(กองทัพถูกพักรบที่จำกัดอย่างรุนแรง) แต่ยังคงให้ดำรงอยู่ในฐานะรัฐบาลหุ่นเชิดในเขตยึดครองฝรั่งเศส หนึ่งของปฏิบัติการครั้งสุดท้ายของกองทัพก่อนที่จะถูกยุบคือการทำลายกองเรือฝรั่งเศสในตูลงเพื่อป้องกันไม่ให้ตกอยู่ในเงื้อมมือของฝ่ายอักษะ
ล้ง 1919
ล้ง 1919 (อักษรจีน: 廊 1919; ) เป็นเป็นศูนย์การค้าแนวราบริมแม่น้ำเจ้าพระยาด้านฝั่งธนบุรี ตั้งอยู่ที่ปลายสุดของถนนเชียงใหม่ แขวงคลองสาน เขตคลองสาน กรุงเทพมหานคร ดำเนินกิจการโดย ตระกูลหวั่งหลี ตั้งอยู่ติดกับบ้านหวั่งหลี มีเนื้อที่ประมาณ 6 ไร่ และพื้นที่อาคาร 6,800 ตารางเมตร โดยอยู่ฝั่งตรงข้ามกับย่านตลาดน้อย เขตสัมพันธวงศ์ ในฝั่งพระนคร เปิดตัวเมื่อวันที่ 2 พฤศจิกายน พ.ศ. 2560
ล้ง 1919 เกิดขึ้นจากการบูรณะอาคารเก่าทั้งหมด มีความโดดเด่นด้วยสถาปัตยกรรมจีน ก่ออิฐถือปูนและการใช้โครงสร้างไม้ที่ยังคงเก็บรูปแบบอย่างเดิมไว้ ลักษณะของโครงการนี้คล้ายคลึงกับ เอเชียทีค เดอะ ริเวอร์ฟร้อนท์ ที่ตั้งอยู่ไม่ห่างกันมากนัก ภายใน ล้ง 1919 ประกอบด้วย โกดังเก่าของตระกูลหวั่งหลี ศาลเจ้าแม่หม่าโจ้ว ศาลเจ้าจีนเก่าแก่ในเขตคลองสาน ท่าเรือหวั่งหลี ลานกิจกรรมกลางแจ้ง และ Co-Working Space
เดิมเป็นท่าเรือของพระยาพิศาลศุภผล (ชื่น) ต้นตระกูลพิศาลบุตร สร้างขึ้นเมื่อปี พ.ศ. 2393 โดยมีชื่อว่า "ฮวงจุ้งล้ง" (火船廊; คำแปล "ท่าเรือกลไฟ") เป็นท่าเรือกลไฟและโกดังสินค้า สำหรับรองรับเรือสินค้าจากหัวเมืองประเทศต่าง ๆ เช่น มลายู, สิงคโปร์, จีนแผ่นดินใหญ่, ฮ่องกง ต่อมาขายให้แก่นายตันลิบบ๊วย แห่งตระกูลหวั่งหลี ในปี พ.ศ. 2462 จนกระทั่งภายหลังบริษัทหวั่งหลี จำกัด ซึ่งเป็นบริษัทของครอบครัวเข้ามาเป็นผู้บริหารดูแล
ต่อมาในเดือนตุลาคม พ.ศ. 2559 ตระกูลหวั่งหลี ได้มีโครงการที่จะเปลี่ยนที่นี่ให้เป็นสถานที่ท่องเที่ยวและจุดหมายตาริมฝั่งแม่น้ำเจ้าพระยา จึงเริ่มเข้ามาพัฒนาพื้นที่และเปิดอย่างเป็นทางการเมื่อวันที่ 2 พฤศจิกายน พ.ศ. 2560 โดยเป็นร้านอาหาร, ร้านกาแฟ, จุดถ่ายรูป, ร้านจำหน่ายสินค้าศิลปะและหัตถกรรม, พิพิธภัณฑ์การเรียนรู้ความสัมพันธ์ไทย-จีน และสถานที่พักผ่อน
จังหวัดลาอูนีโยน
จังหวัดลาอูนีโยน (อีโลกาโน: Probinsia ti La Union; ปังกาซีนัน: Luyag na La Union) เป็นจังหวัดหนึ่งของประเทศฟิลิปปินส์ ตั้งอยู่ในเขตอีโลโคสบนเกาะลูซอน เมืองหลักคือเมืองซันเฟร์นันโด ซึ่งยังถือเป็นเมืองหลักของเขตอีโลโคสอีกด้วย
จังหวัดลาอูนีโยนมีพื้นที่ 1,497.70 ตารางกิโลเมตร (578.27 ตารางไมล์) ครอบคลุมพื้นที่ทางตอนกลางถึงใต้ของเขตอีโลโคสบนเกาะลูซอน มีอาณาเขตติดต่อกับจังหวัดตีโมกอีโลโคสทางทิศเหนือ, ติดกับจังหวัดเบงแกตทางทิศตะวันออก, ติดกับจังหวัดปังกาซีนันทางทิศใต้ และติดกับทะเลจีนใต้ทางทิศตะวันตก
ลาอูนีโยนอยู่ห่างจากเมโทรมะนิลาไปทางทิศเหนือ และห่างจากบาเกียวไปทางทิศตะวันตกเฉียงเหนือ
ลักษณะภูมิประเทศ มีแนวเขาคอร์ดิลเยราวางตัวทางทิศตะวันออก และทะเลจีนใต้ทางตะวันตก ส่วนด้านภูมิอากาศ มีฤดูแล้งที่ค่อนข้างยาวนาน ช่วงเดือนพฤศจิกายนถึงพฤษภาคม
ประกอบด้วย 19 เทศบาล และ 1 นครทั่วไป
ซันเฟร์นันโด (จังหวัดลาอูนีโยน)
ซันเฟร์นันโด (อีโลกาโน: Siudad ti San Fernando) เป็นนครระดับที่สามของจังหวัดลาอูนีโยน ประเทศฟิลิปปินส์ สำหรับในปี ค.ศ. 2015 นครแห่งนี้มีประชากร 121,812 คน
ซันเฟร์นันโดมีอาณาเขตติดต่อกับเทศบาลซันฮวนทางทิศเหนือ, ติดกับเทศบาลบาอวงทางทิศใต้, ติดกับเทศบาลบากูลินและนากีเลียนทางทิศตะวันออก และติดกับทะเลจีนใต้ทางทิศตะวันตก มีพื้นที่ 10,272 เฮกตาร์
ซันเฟร์นันโดเป็นศูนย์กลางทางการเงิน อุตสาหกรรม และการเมืองของจังหวัด และยังเป็นศูนย์กลางของเขตอีโลโคสอีกด้วย อยู่ห่างจากเมโทรมะนิลา
ซันเฟร์นันโดถูกจัดตั้งเป็นนครอันเนื่องมาจาก"กฎหมายสาธารณรัฐ 8509" ลงนามวันที่ 13 กุมภาพันธ์ ค.ศ. 1998 และประกาศใช้วันที่ 20 มีนาคม ค.ศ. 1998 จากการลงประชามติ
อาการกลัวสัตว์
อาการกลัวสัตว์ () หมายถึงความกลัวต่อสัตว์อย่างรุนแรงและไม่สมเหตุสมผล ซึ่งเป็นความเชื่องมงายชนิดหนึ่งและเกี่ยวข้องกับอาการกลัวการรับประทานสัตว์ อาการกลัวซากสัตว์ตาย อาการกลัวสวนสัตว์ เป็นต้น ชนิดย่อยของอาการกลัวสัตว์คือ อาการกลัวช้าง () ซึ่งหมายถึงอาการกลัวจำเพาะช้าง และ อาการกลัวแรด () ซึ่งหมายถึงอาการการกลัวจำเพาะแรด
เศรษฐกิจจีน
เศรษฐกิจจีนเป็นเศรษฐกิจแบบตลาดสังคมนิยม เป็นเศรษฐกิจใหญ่สุดอันดับสองของโลกตามจีดีพีราคาตลาด และเศรษฐกิจใหญ่สุดของโลกตามความเท่าเทียมของอำนาจซื้อ (PPP) จากข้อมูลของกองทุนการเงินระหว่างประเทศ (IMF) ประเทศจีนเป็นเศรษฐกิจใหญ่เติบโตเร็วสุดของโลกก่อนปี 2558 โดยมีอัตราการเติบโตโดยเฉลี่ย 10% ในช่วงกว่า 30 ปี เนื่องจากข้อเท็จจริงทางประวัติศาสตร์และการเมืองของเศรษฐกิจกำลังพัฒนาของจีน ภาครัฐของจีนจึงมีสัดส่วนเศรษฐกิจของประเทศมากกว่าภาคเอกชนที่กำลังเฟื่องฟู สำหรับรายได้ต่อหัวนั้น ประเทศจีนอยู่ในอันดับที่ 71 ตามจีดีพี (ราคาตลาด) และที่ 78 ตามจีดีพี (PPP) ในปี 2559 จากข้อมูลของ IMF ประเทศจีนมีทรัพยากรธรรมชาติประเมินมูลค่า 23 ล้านล้านดอลลาร์สหรัฐ ซึ่งจำนวนนี้กว่า 90% เป็นถ่านหินและโลหะหายาก
ประเทศจีนเป็นเศรษฐกิจการผลิตและผู้ส่งสินค้าออกรายใหญ่สุดของโลก มักได้รับขนานนามเป็น "โรงงานของโลก" ประเทศจีนยังเป็นตลาดผู้บริโภคเติบโตเร็วสุดของโลก และผู้นำสินค้าเข้ารายใหญ่สุดอันดับสองของโลก ประเทศจีนเป็นผู้นำเข้าสุทธิซึ่งผลิตภัณฑ์บริการ ในปี 2559 ประเทศจีนเป็นประเทศการค้าใหญ่สุดอันดับสองของโลกและมีบทบาทเด่นในการค้าระหว่างประเทศ และเข้าร่วมองค์การและสนธิสัญญาการค้าเพิ่มขึ้นในปีหลัง ๆ ประเทศจีนเป็นสมาชิกองค์การการค้าโลกในปี 2544 ประเทศจีนยังมีความตกลงการค้าเสรีกับหลายชาติ รวมทั้งอาเซียน ออสเตรเลีย นิวซีแลนด์ ปากีสถาน เกาหลีใต้และสวิสเซอร์แลนด์ มณฑลในแถบชายฝั่งของจีนมีแนวโน้มกลายเป็นอุตสาหกรรมมากขึ้น ส่วนบริเวณในแผ่นดินยังด้อยพัฒนากว่า
เพื่อเลี่ยงค่าใช้จ่ายทางสังคมและเศรษฐกิจระยะยาวของมลภาวะสิ่งแวดล้อมในประเทศจีน นิโคลัส สเทิร์นและเฟอร์กัส กรีนแห่งสถาบันวิจัยแกรนแธมว่าด้วยการเปลี่ยนแปลงภูมิอากาศและสิ่งแวดล้อม (Grantham Research Institute on Climate Change and the Environment) แนะนำว่า เศรษฐกิจจีนควรเปลี่ยนเป็นการพัฒนาอุตสาหกรรมก้าวหน้าที่มีการปลดปล่อยคาร์บอนต่ำไฮเท็คที่มีการจัดสรรทรัพยากรของชาติไปยังนวัตกรรมและการวิจัยและพัฒนาสำหรับการเติบโตทางเศรษฐกิจอย่างยั่งยืนให้ดีขึ้นเพื่อผลกระทบของอุตสาหกรรมหนักของจีน ซึ่งสอดคล้องกับเป้าหมายการวางแผนของรัฐบาลกลาง ฝันจีนของสี จิ้นผิงอธิบายว่าบรรลุ "สองร้อย" คือ เป้าหมายของจีนทางวัตถุให้กลายเป็น "สังคมกินดีอยู่ดีปานกลาง" ภายในปี 2564 ซึ่งปีครบรอบ 100 ปีพรรคคอมมิวนิสต์จีน และเป้าหมายการทำให้จีนทันสมัยเป็นประเทศพัฒนาแล้วอย่างสมบูรณ์ในปี 2592 ซึ่งเป็นปีที่ 100 ของการก่อตั้งสาธารณรัฐประชาชน
สากลวิวัฒน์ของเศรษฐกิจจีนยังมีผลกระทบต่อการพยากรณ์เศรษฐกิจปรับเป็นมาตรฐานซึ่งดัชนีผู้จัดการซื้อออกในประเทศจีนอย่างเป็นทางการในปี 2543 ต่อมาในปี 2549 ประเทศจีนเป็นประเทศในทวีปเอเชียประเทศเดียวที่มีจีดีพี (PPP) เกิน 10 ล้านล้านดอลลาร์สหรัฐ (ร่วมกับสหรัฐและสหภาพยุโรป) ในปี 2558 ประเทศจีนเป็นประเทศแรกที่มีจีดีพี (PPP) เกิน 20 ล้านล้านดอลลาร์สหรัฐ เมื่อเศรษฐกิจจีนเติบโต เงินตราเหรินหมินปี้ของจีนก็เติบโตด้วย ซึ่งผ่านกระบวนการที่จำเป็นสำหรับสากลวิวัฒน์ ประเทศจีนริเริ่มการก่อตั้งธนาคารเพื่อการลงทุนโครงสร้างพื้นฐานเอเชียในปี 2558 การพัฒนาเศรษฐกิจของเซินเจิ้นถูกเรียกว่าเป็นซิลิคอนแวลลีย์แห่งถัดไปของโลก